cyanic-selkie/wikianc huggingface dataset:
Norges historie
Økonomi
Rundt 1974 nådde både andelen og antallet av industriarbeidere sitt toppunkt. Økonomien gikk heretter i retning mot et postindustrielt service-samfunn. Rikdommen ble pløyd tilbake i stadig økende privat forbruk og gradvis mer omfattende offentlig tjenestetilbud. Gymnas, universitet og høyskoler gikk fra å være forbeholdt en tidel av ungdommen til å bli åpent for flertallet. Funn av ​olje- og gassressruser i Nordsjøen skapte også en ny situasjon. Etter en pionertid med store investeringer og kompetanseoppbygging i 1970-årene, begynte store oljeinntekter å sette sitt preg på økonomien fra og med 1980-årene. Omkring 1995 gikk Norge fra å være en debitornasjon til en kreditornasjon.
Politikk
På tross av økonomisk fremgang brøt enigheten på venstresiden sammen. Folkeavstemningen om medlemskap i EF (nå EU) var startskuddet til distriktsopprør der utkantenes kultur ble fremhevet. Motstand mot USAs krigføring i Vietnam sammen med EF-avstemningen førte til en ny bølge av sosialistisk tro på sterkere stat i 1970-årene. Denne tendensen ble imøtegått av den nyliberalistiske høyrebølgen i 1980-årene. Etterkrigstidens tro på planstyre ble nedtonet, også innen partiet som hadde innført sosialdemokratiet, Arbeiderpartiet. Willoch- og Brundtland-regjeringene endret politikken fra politisk styring av økonomien til regulering av et for det meste selvregulerende fritt marked.
Kultur
Etter 2–3 generasjoner der husmorrollen hadde vært dyrket som felles ideal, tok flertallet av kvinnene seg lønnet arbeid utenfor hjemmet. Dette førte til dramatiske endringer av kjønnsrollene. Nye holdninger til skilsmisse, ugift forhold og seksualitet, radikalt forskjellige fra de dominerende holdningene hos generasjonene før, fikk gjennomslag i denne perioden.
Mediene ble avpolitisert og gradvis avmonopolisert. Befolkningen ble i denne perioden for alvor en del av det internasjonale engelskspråklige kulturfellesskapet. Masseturisme til utlandet vokste i denne perioden frem, parallelt med at innvandring fra land i den 3. verden førte til større etnisk og kulturelt mangfold og til en revurdering av den tidligere mer enhetlige kulturelle identiteten.
True Blood
True Blood er en amerikansk grøsser- og dramaserie som gikk på HBO fra 2008 til 2014. Serien handlet om sameksistens mellom mennesker og vampyrer i den fiktive småbyen Bon Temps i Louisiana. Den var sentrert om den telepatiske kelneren Sookie Stackhouse (Anna Paquin) som forelsket seg i en vampyren Bill Compton (Stephen Moyer). Serien var basert på bokserien The Southern Vampire Mysteries skrevet av Charlaine Harris.
Anna Paquin fikk en Golden Globe for sin rolle som Sookie Stackhouse, og serien fikk også to Emmy Awards i 2009.
I Norge ble serien sendt på NRK3 fra 2009.
Handling
Det fiktive universet i serien er basert på forestillingen om at vampyrer virkelig eksisterer. Mennesker får vite om deres eksistens to år før TV-serien begynner, når skapelsen av syntetisk blod (kalt «True Blood») av japanske forskere, som eliminerte vampyrer behov for menneskelig blod for å overleve. Dette tillater at vampyrer endelig kan avsløre deres eksistens for resten av verden.
Enkelte vampyrer ønsker å integrere seg i menneskers samfunn. Men andre vampyrer mener at sam-eksistens mellom mennesker og vampyrer ikke er praktisk umulig, fordi det er i konflikt med vampyrenes iboende rovdyr og voldelige natur. En del mennesker mener at vampyrer burde aksepteres og gis vanlige rettigheter. Men andre mennesker ser på vampyrer som monster, som burde ødelegges. I løpet av hele serien introduseres også en rekke andre overnaturlige skapninger, blant dem form-skiftere, varulver, feer, og hekser.
Serien handler om Sookie Stackhouse, en hybrid mellom menneske og fe - som kan bruke telepati mot mennesker. Sookie arbeider som servitør ved Merlotte's Bar and Grill, eid av Sam Merlotte, i den lille Louisiana-byen Bon Temps. Sam er en form-skifter, selv om denne hemmeligheten holdes skjult for det meste av byen. Andre karakterer inkluderer Bill Compton, en 173 år gammel vampyr. Eric Northman, en 1 000 år gammel vampyr, og sheriff - samt Lafayette Reynolds, en kokk og narkotika-selger.
TV-serien utforsker en rekke spørsmål, deriblant like rettigheter, diskriminering og vold mot minoriteter og homofile, problemer med narkotika-avhengighet, religionens makt, og hvor viktig familien kan være.
Episoder
Se: Liste over True Blood-episoder
Compton Gamma Ray Observatory
Compton Gamma Ray Observatory (CGRO) var det andre av NASAs «Great Observatories» som ble skutt ut i rommet. Teleskopet etterfulgte Hubble Space Telescope. CGRO ble oppkalt etter Arthur Holly Compton (Washington University in St. Louis) som ble tildelt Nobelprisen i fysikk (1927) for hans oppdagelse av Compton-effekten ved spredning av røntgenstråling og gammastråling på elektroner.
CGRO ble bygd av TRW (nå Northrop Grumman Aerospace Systems) i Redondo Beach, CA. Etter fjorten års arbeid og testing ble observatoriet sendt opp med romfergen Atlantis (STS-37) den 5. april 1991 og var i drift frem til den gikk ut av bane 4. juni 2000. Den ble plassert i lav bane rundt jorden (450 km) for å unngå Van Allen-beltene. Det var den tyngste astrofysiske nyttelasten som noensinne var blitt flydd på den tiden med en vekt på 17,000 kg.
CGRO er en del av NASAs «Great Observatories»-serie, sammen med Hubble Space Telescope, Chandra X-ray Observatory og Spitzer Space Telescope.
Canon EOS 10D
Canon EOS 10D er et halvprofesjonelt, digitalt speilreflekskamera som er produsert av Canon. Kamera ble introdusert 27. februar 2003 og tok over for forgjengeren Canon EOS D60. Noen av oppdateringene var:
Fylkesvei 234 (Akershus)
Fylkesvei 234 i Akershus gikk mellom Våler og Bjørkelangen i Aurskog-Høland. Veiens lengde var 7,7 km.
2019 ble veien erstattet av fylkesvei 1464, og en delstrekning av fylkesvei 1465. Strekningen ble fastlagt 2019, og består av delstrekninger av fylkesvei 236 og fylkesvei 234.
Lechfeldslaget
Lechfeldslaget den 10. august 955 var avslutningen på Ungarnkrigene og Otto den stores største militære seier mot de ungarske rytterne, som før hadde herjet gjennom det meste av Sentral-Europa med sine plyndringstokter. Slaget om Lechfeld er oppkalt etter stedet det ble utkjempet, det vil si i trekanten mellom Landsberg am Lech, Augsburg og Mering.
Seieren ved Lechfeld sto lenge som en av de aller mest betydningsfulle slaget i den tyske historie og sto lenge som det største militære oppgjøret i det tysk-romerske riket.
Thank You for Smoking
Thank You for Smoking er en satirisk film fra 2006 regissert av Jason Reitman og produsert av David O. Sacks. Den er basert på boken ved samme navn av Christopher Buckley. Tittelen er basert på det mye brukte utsagnet «Thank you for not smoking» (Takk for at du ikke røyker i betydningen vennligst ikke røyk), og omslaget på DVD-utgivelsen er modellert etter Lucky Strike-sigarettesken. Filmen ble utgitt til et begrenset antall kinoer 17. mars 2006, og hadde en landsdekkende lansering 14. april samme år. Innen 2007 hadde filmen inntjent mer enn US$ 39 millioner over hele verden. 24. november 2006 kunngjorde NBC at de er igang med å lage en pilotepisode basert på filmen. Filmen ble utgitt på DVD i USA 3. oktober 2006 og i Storbritannia 8. januar 2007.
Handlingsreferat
Nick Naylor er visepresident for en lobby-bevegelse kalt "Academy of Tobacco Studies" og er talsmann for tobakksindustrien som forsøker å påvirke handlingene til mennesker i det daglige livet, og forsøker å påvirke at forskning om tobakk forårsaker lunge-sykdommer. eller ikke. De hevder at deres forskning, hovedsakelig finansiert av tobakk-selskaper, ikke har funnet noen endelige bevis for at røyking egentlig er skadelig. Nicks jobb er hovedsakelig å forsvare tobakk på TV-programmer, og presentere deres forskning for publikum. Naylor og vennene hans, skytevåpen-lobbyist Bobby Jay Bliss og alkohol-lobbyist Polly Bailey, møtes hver uke og kaller seg for "Merchants of Death" eller "The MOD Squad"
Naylors sjef, BR, sender Naylor til Los Angeles, og Naylor tar med seg sin unge sønn, Joey, i håp om å knytte ett nærmere bånd til ham. Dagen etter blir Naylor sendt for å møte Lorne Lutch, en mann rammet av kreft som en gang opptrådte for Marlboro i sigarett-annonser, men som nå kjemper mot sigaretter. Samtidig som sønnen ser på, tilbyr Naylor en koffert med penger til Lutch for hans taushet. Senator Finistirre, en av Naylors mest heftige kritikere, er initiativ-taker til et lov-forslag om å legge til blant annet en hodeskalle som advarsel på all sigarett-emballasje. I løpet av en TV-debatt med senator Finistirre mottar Naylor en drapstrussel fra en innringer. Til tross for trusselen planlegger Naylor å møte en komité for å bekjempe Finistirres forslag.
Medvirkende
* Karakterer som ikke opprinnelig var med i boken.
IACT
IACT eller Imaging Atmospheric Cherenkov Technique er metoden der fotoner fra gammastråling med svært høy energi i 50 GeV til 50 TeV kan bli oppdaget av et jordbasert teleskop. Der er per 2011 fire store bakkebaserte teleskoper, inkludert CANGAROO III, MAGIC, HESS og VERITAS, og i tillegg er der to ny under konstruksjon.
20. serierunde i Tippeligaen 2006
20. serierunde i Tippeligaen 2006 startet med fem kamper den 17. september, mens oppgjøret mellom Lillestrøm og Vålerenga spilles den 18. september. Runden ble avsluttet med kampen mellom Rosenborg og Tromsø den 28. september. Kampen ble utsatt på grunn av mistanke om smittsom hjernehinnebetennelse hos en av Tromsøs spillere. I tillegg hadde Tromsø problemer med å stille lag på 16 mann pga. ekstrem sykdom innad i stallen.
Antanas
Antanas er en litauisk form av mannsnavnet Anton, som er avledet av det romerske slektsnavnet Antonius. Navnet stammer muligens fra det greske ordet ánthos, «blomster».
Kjente personer med navnet
Personene i listen er ordnet kronologisk etter fødselsår.
The Deviant
The Deviant, tidligere 122 Stab Wounds (1995–2003) og Agony (1993–1995), er et Blackened death metal-band fra Norge.
Magnus Magnusson
Magnus Magnusson (født 12. oktober 1929 i Reykjavík på Island, død 7. januar 2007 i Balmore, Dunbartonshire, Skottland) var en britisk programleder for TV, journalist, oversetter, forfatter og historiker av islandsk opprinnelse. Magnusson ble berømt som programleder gjennom 25 år, fra 1972 og til 1997, for spørreprogrammet mastermind i BBC. hans faste frase var «jeg begynte så jeg vil fullføre» som ble sagt når tiden rant ut mens han leste et spørsmål i programmet.
Bakgrunn
Magnusson ble født i Reykjavík, men vokste opp i Edinburgh i Skottland hvor hans far var islandsk konsul. I henholdt til islandsk navngiving skulle hans navn ha vært Magnús Sigursteinsson, men hans familie valgte å følge skotsk navneskikk ved at Magnus benyttet sin fars etternavn.
The Deviant
Historie
Bandet beskrives som et brutalt death metal-band med hint av thrash metal og groove metal.
Magnus Magnusson
Bakgrunn
Han gikk på skole ved Edinburgh Academy og ved Jesus College i Oxford, og var med i skolens marsjerende hornorkester.
Karriere
Etter å ha tatt eksamen fra Jesus College ble han journalist for dagsavisene Scottish Daily Express og The Scotsman. Mellom 1962 og 1964 redigerte han Saltire Societys magasin, New Saltire. Han ble frilanser i 1967 og jobbet deretter i BBC hvor han presenterte programmer om historie og arkeologi (inkludert Chronicle og BC The Archaeology of the Bible Lands), samt at han også opptrådte i nyhetsprogrammer. Han var rektor for University of Edinburgh fra 1975 til 1978 og ble senere nominelt overhode, det vil si Chancellor, for Glasgow Caledonian University. Han satt også som formann i Scottish Natural Heritage, en statlig organisasjon som håndterer Skottlands miljøspørsmål.
Magnussons mest berømte utsagn i Storbritannia fra Mastermind, som den nåværende verten John Humphrys har fortsatt å bruke, var «I've started so I'll finish» («Jeg begynte så jeg vil fullføre»).
Han har oversatt en rekke bøker fra islandsk og norrønt språk til engelsk. Blant disse er flere verker av romanforfatteren og nobelprisvinneren i litteratur, Halldór Laxness, og en rekke islandske sagaer: Njal's Saga (1960), The Vinland Sagas (1965), King Harald's Saga (1966) og Laxdaela Saga (1969). De siste oversatte han i sammen med Hermann Pálsson. Magnusson er også forfatter av en populærhistorisk bok vikingtiden kalt for The Vikings (revidert utgave i 2000). Foruten også en bok om skotsk historie, Scotland: The Story of a Nation (2000).
Familie
Magnusson var gift med Mamie Baird fra 1954 til hans død. De fikk fem barn. Deres eldste sønn, Siggi, døde i en trafikkulykke i 1973, da han ble påkjørt av et kjøretøy like ved idrettsplassen til Glasgow Academy på Anniesland i byens West End. Deres datter Sally er også journalist, forfatter og TV-programleder, og yngste sønn Jon er TV-produsent, forfatter og regissør.
Arthur Tansley
Arthur George Tansley (født 15. august 1871 i London, død 25. november 1955) var en engelsk botaniker som var grunnleggende for utviklingen av faget økologi. Han la frem begrepet «økosystem» i 1935 og «økotop» i 1939. Tanley var også medgrunnlegger av British Ecological Society, og var redaktør av Journal of Ecology i tyve år.
Han var svært influert av den danske planteøkologen Eugenius Warming.
Turistattraksjoner i Beijing
Det er også mange templer, hutonger og parker i byen.
Amalthea (måne)
Amalthea eller Jupiter V er en av Jupiters måner. Den er den tredje månen utover fra Jupiter og har gitt navn til Amalthea-gruppen eller den indre gruppen bestående av fire kjente måner. Månen fullfører et omløp på 0,498 jorddager. Diameteren på 250 x 146 x 128 km gjør Amalthea til den nest største Jupitermånen ved siden av de fire galileiske månene; bare Himalia er større.
Amalthea var i forskjellige myter enten selve geiten eller en nymfe som matet Zevs med geitemelk da han var spedbarn.
Amalthea ble oppdaget av Edward Emerson Barnard den 9. september 1892 ved hjelp av 36"-refraktoren ved Lick Observatory. Amalthea var den siste månen som ble oppdaget ved direkte visuell observasjon og ikke ved å studere fotografier.
Som de fleste av Jupiters måner roterer Amalthea synkront, og dens lange akse peker mot Jupiter. Amalthea er det rødeste objektet i solsystemet. Den røde fargen skyldes øyensynlig svovel fra Io. Tidligere trodde man at størrelsen og den irregulære fasongen tydet på at Amalthea var et ganske kraftig og stivt legeme. Men målinger av massen som Galileo-sonden utførte på den siste runden antyder en annen forklaring. Det virker som Amaltheas tetthet er omtrent lik tettheten til vann, og siden det er usannsynlig at den består av is er den mest trolig at Amalthea er en løs "haug med steiner" med mye tomrom.
Vera Krasnova
Vera Ivanovna Krasnova (russisk: Вера Ивановна Краснова; født 3. april 1950 i Omsk) er en sovjetisk kvinnelig skøyteløper som deltok i de olympiske vinterleker 1972 i Sapporo og 1976 i Innsbruck.
Krasnova vant en olympisk sølvmedalje under Vinter-OL 1972 i Sapporo. Hun kom på andreplass på 500 meter skøyter, bak Anne Henning fra USA.
Kjernemelk
Kjernemelk (også kinnemelk og saup) er væsken som blir tilbake når smør skilles fra fløten under kjerning. Kjernemelken er tynn og har en syrlig smak. Kjernemelk kan brukes i bakst, og dessuten i supper og sauser. I forretninger selges ofte kjernemelk som imidlertid ikke er ekte, men fremstilt av melk som har gjennomgått en prosess med bakterier, altså kulturmelk.
Gemini 9A
Gemini 9A var en bemannet romferd i NASA sitt Gemini-program. Det var den syvende bemannede romferden i programmet, den 13. bemannede amerikanske romferden og den 23. bemannede romferd gjennom alle tider.
Mannskap
Mannskap
Stafford og Cernan var opprinnelig backup-mannskap for Germini 9A, men måtte steppe inn da det opprinnelige mannskapet, astronautene Elliott See og Charles Bassett døde i et flykrasj fire måneder før ferden. Ironisk nok kræsjet See og Bassett i bygningen der Gemini 9A-kapselen i sin tid ble bygget.
Backup mannskap
Høydepunkter fra ferden
Eksperimenter:
Romvandringer (EVA)
En romvandring (EVA) ble gjennomført:
'''EVA Nr. 1''' Oppdrag: Dette var den andre romvandringen av en amerikanske astronaut. Planen for Cernan var å bevege seg til bakenden av kapselen. Der skulle han feste seg til en "Astronaut Maneuvering Unit (AMU)". Dette var den første "rakett-pakken", og en forgjenger til "Manned Maneuvering Unit (MMU)" som brukes av astronautene på romfergen. Den hadde sin egen fremdriftssystem, stabiliseringssystem, oksygen og telemetri. Den brukte hydrogen-peroksid som drivstoff.
Cernan's romvandring var imidlertid plaget av problemer. Visiret hans dogget, han svettet og strevde med oppgavene sine, og han opplevde store problemer med å bevege seg, Alt tok lengre enn forventet, og Cernan måtte returnere inn i romskipet før han fikk en sjanse til å fly AMU. Innretningen ble endelig testet i verdensrommet under Skylab-programmet, 7 år senere.
Hope (Arkansas)
Hope er en liten by i Hempstead County, Arkansas, Amerikas forente stater. Befolkningen var i 2006, 10,467 personer. Byen er Bill Clintons og Mike Huckabees fødeby.
Danske Gymnastik- og Idrætsforeninger
Danske Gymnastik- og Idrætsforeninger (DGI) er en dansk sammenslutning av idrettslag. Den omfatter 5,000 lokale idrettslag og 1,3 millioner idrettsutøvere. I motsetning til Danmarks Idræts-Forbund har DGI et mye større fokus på breddeidrett, og har tradisjonelt hatt turn som den viktigste idretten. Gradvis har imidlertid andre idretter, slik som badminton, fotball, håndball og svømming, også vokst til en anselig andel av DGIs virksomhet.
De Danske Skytte- Gymnastik og Idrætsforeninger ble grunnlagt i 1862, og den store årlige begivenheten var landsstævnet.
Danske skyttere hadde vært med i de første moderne olympiske leker i 1896, men De Danske Skytteforeninger (DDS) fokuserte på mer nasjonal skyting og forsvarssaken istedenfor internasjonal sportsskyting. Derfor ble Dansk Skytte Union (DSU) opprettet i 1913.
Gymnastikk ble tatt inn i DDS, og i 1919 endret De Danske Skytteforeninger navn til De Danske Skytte- og Gymnastikforeninger. I 1929 dannet forøvrig en annen gruppe gymnastikere et konkurrerende forbund kalt De Danske Gymnastikforeninger. DDS endret i 1930 igjen navn, denne gangen til De Danske Skytte-, Gymnastik- og Idrætsforeninger.
I 1947 ble feltskyting med rifle tatt inn som ny disiplin og fikk navnet terrænskydning. I 1952 feiret DDSG&I 90-årsjubileum. DDSG&I drev i starten i hovedsak med rifleskyting, men tok i 1972/1973 også opp pistolskyting som konkurranseprogram. Landsstævnet ble for første gang dekket med TV-sendinger i 1971. I 1978 startet DDSG&I med feltskyting med pistol.
DGI ble dannet i november 1992 som en sammenslåing av De Danske Gymnastik- og Ungdomsforeninger (DDGU) og De Danske Skytte-, Gymnastik- og Idrætsforeninger (DDSG&I). I 2013 ble De Danske Skytteforeninger (DDS) slått sammen med DGI, og ble til DGI Skydning. I 2016 hadde DGI Skydning omtrent 50 000 medlemmer fordelt på 870 foreninger.
Ahr (vindistrikt)
Vindistriktet Ahr er en av Tysklands mest nordlige vinregioner (Anbaugebiet) og ligger i Ahrdalen i den tyske delstaten Rheinland-Pfalz. Med kun 545 hektar med vinranker er Ahr det tiende største vindistriktet i Tyskland av totalt 13. Vindistriktet strekker seg 24-25 kilometer langs elven Ahr, mellom byene Altenahr og Bad Neuenahr. 87 % av vinen fra dette distriktet er rødvin, med Pinot Noir som den mest brukte druen.
Skarp
Skarp kan referere til:
Ahr (vindistrikt)
Området er svært ulendt og gjør vindyrking svært arbeidsintensivt da maskiner i liten grad kan brukes i de bratte bakkene. Mye av turismen i området er fokusert rundt druedyrking, med flere ruter som tar turister gjennom området som for eksempel Rotweinstrasse (bil), Rotweinwanderweg (gåing), Ahr-Radtour (sykling).
Ahrdistriktet har én underregion (bereich), én kollektiv plass, og 43 individuelle plasser.
Historie
Det antas at området har vært brukt til druedyrking og vinproduksjon siden romertiden. Områdets første drueranker skal da ha blitt plantet i området mellom Eifelbakkene og elven Rhinen. De første dokumenterte bevisene på vinproduksjonen i området skal være fra 700-tallet da området var bebodd av Frankerne.
Geografi
Ahrdalen går fra å være bratt i den vestlige delen, som stammer fra Eifelbakkene, til å slake ut vestover jo nærmere den kommer Rhinen. I den vestre delen av dalen er druerankene anlagt i terrasser opp langs dalsidene. Bakkene her har et jordsmonn som i stor grad er preget av stein som gråvakke og svart skifer. Mye av jordsmonnet denne delen er av vulkansk opprinnelse. Langs den østlige delen som ikke er like bratt, er druerankene lagt opp i hager. Her er jordsmonnet rik på løss.
Klima
Klimaet i Ahr dalen er mildt med noe høyere temperatur i de vestre delene grunnet en veksthuseffekt som skapes av de bratte dalsidene. De høye temperaturene har ført til at klimaet blir sammenlignet med klimaet rundt middelhavet. Den svarte skiferen og gråvakken i den bratte vestlige delen av Ahr dalen absorberer varme om dagen og sørger for at druene ikke blir for kalde om natten.
Druetyper
87 % av vinen fra dette distriktet er rødvin, med Pinot Noir som den mest brukte druen tett etterfulgt av Blauer Portugieser (blå portugiser), mens Dornfelder stadig øker i popularitet. Riesling og Müller-Thurgau er druene som brukes i hvitvinsproduksjon.
Vinproduksjon
75 % av vinen fra Ahr kommer fra fem kollektiver som samler inn druer, produserer vin og markedsfører vinen fra området. Det eldste vinkollektivet er Mayschoss som ble stiftet i 1868 Mesteparten av vinen som produseres i området blir konsumert lokalt eller solgt til turister.
West Edmonton Mall
West Edmonton Mall er et kjøpesenter i Edmonton i Alberta, Canada.
Senteret som først åpnet i 1981 er med sine 490,000 kvadratmeter Nord-Amerikas største kjøpesenter, og tidligere verdens største.
Senteret med over 800 butikker, 100 spisesteder og 2 hoteller, besøkes årlig av i overkant av 30 millioner besøkende, noe som også gjør det til Albertas største turistdestinasjon. Foruten bare butikker, omfatter kjøpesenteret også mange andre ulike attraksjoner, som for eksempel badeland, fornøyelsespark, kino og skøyteis.
CPAP-maskin
Continuous Positive Airway Pressure-maskin (CPAP-maskin) er en maskin som brukes for å hjelpe pasienter med å puste. Maskinen brukes ved respirasjonssvikt for eksempel ved lungeødem eller obstruktive lungesykdommer, hvor pasienter ikke responderer på konvensjonell behandling, samt ved søvnapné.
Maskinen gir luft med overtrykk, og når man er tilkoblet maskinen blåser den luft med høyt trykk ned i luftveiene. Maskinen består av tre deler, selve maskinen som lager og kontrollerer trykket, en maske som settes over nesen eller både nese og munn, og en slange som sammenkobler disse.
CPAP ved søvnapné
Maskinen kan brukes når man sover for å hindre snorking og pustestans under søvn. Utstyret utlånes i Norge av helseforetakene, når det er konstatert søvnapné. Luften som blåses inn i nesen åpner de øvre luftveiene, og forhindrer at de klapper sammen mens man sover, og man hindrer dermed snorking og pustestans.
CPAP ved kronisk klasehodepine
Det er nylig igangsatt en større studie i regi av Nasjonal kompetansetjeneste for hodepine (NKH) ved St Olavs Hospital i Trondheim, for å se om CPAP kan ha effekt for pasienter som lider av kronisk klasehodepine. Studien er åpen for inkludering av personer med denne lidelsen fram til årsskiftet 2018/2019. Forsøkene vil pågå i seks måneder.
Bi level positive airways pressure (Bipap)
Bipap brukes ved akutt respirasjonssvikt, men også fast av kronikere.
Vlado Tsjernozemski
Vlado Tsjernozemski (bulgarsk: Владо Черноземски) (født 19. oktober 1897, død 9. oktober 1934), født under navnet Velitsjko Dimitrov Kerin (bulgarsk: Величко Димитров Керин), var en bulgarsk-født revolusjonær og leiemorder. Han er kjent for å ha drept Aleksandar I av Jugoslavia i Marseille, Frankrike 9. oktober 1934. Etter at han avfyrte skuddene som drepte Kong Alexander I, den franske utenriksministeren og sjåføren ble han stoppet av en fransk politimann på hest. Folkemengden kom så til og slo ham til døde. Tsjernozemski var sjåfør for Ivan Mihailov som var leder for Den indre makedonske revolusjonære organisasjon.
Attentatet var et av de første i verden som ble filmet.
Sandvannet
Sandvannet er en liten innsjø i Ringerike kommune i Viken. Vannet ligger innerst Strømsoddbygda i Soknedalen, ved sørenden av Vidalen og like under Vikerfjell på vestsiden av Ådalsfjellene. I sørenden av vannet dannes Sandvasselva, som renner ned mot Sognevannet og på veien, der den møter Frisvasselva, blir til Strømsoddelva.
Rothenburger Straße undergrunnsstasjon
Rothenburger Straße er en undergrunnsstasjon på Nürnbergs undergrunnsbanenettverk. Rothenburger Straße ligger på linjene U2 (samt forsterkerlinjen U21) og U3.
Stasjonen ble bygget med bruk av ny østerriksk tunnelmetode.
Eid (andre betydninger)
Eid har flere betydninger.
Norsk geografi
Eid er også stammen for en rekke gårds- og stedsnavn, med Eide og Eidet som de vanligste.
Muslimsk høytid
Eid (fra arabisk ) betyr «høytid» eller «fest» og uttales ofte «id» (transkripsjonen er etter engelsk mønster). Ordet brukes blant annet i forbindelse med de islamske høytidene:
Arve Hjelseth
Arve Hjelseth (født 3. juni 1966 i Molde) er en norsk sosiolog. Han er professor i idrettssosiologi ved NTNU. Hans forskningsområder er kommersialisering av idrett, idretts- og kulturpublikum, fotballsupportere og fotball mer generelt.
Schak Bull
Schak August Steenberg Bull (født 10. mai 1858 på gården Fagerås, Årstad, Bergen, død 25. januar 1956 i Bergen) var en sentral arkitekt i Norge på 1800-tallet og begynnelsen av 1900-tallet. Bull ble tidlig en sentral skikkelse i Bergens arkitektstand og utførte en mengde viktige bygninger. Mange av Bergensbygningene gikk tapt i Bergensbrannen 1916. Schak Bull var bror av statsråd Edvard Hagerup Bull, nevø av Ole Bull og arkitekt Georg Andreas Bull og fetter av Edvard Grieg.
Arve Hjelseth
Hjelseth er utdannet mag.art. i sosiologi fra UiO (1992). I 2006 ble han dr. polit. ved UiB med avhandlingen Mellom børs, katedral og karneval: norske supporteres forhandlinger om kommersialisering av fotball. Siden 2008 har han vært ansatt som førsteamanuensis i idrettssosiologi ved Institutt for sosiologi og statsvitenskap, NTNU.
Schak Bull
Utdannelse og studier
Schak Bull ble utdannet ved bygningsavdelingen på den polytekniske høyskole i Zürich i årene 1875-79 under professorene Georg Lasius, Julius Stadler og Ernst Georg Gladbach. Han besøkte verdensutstillingen i Paris 1878 og foretok flere studiereiser, blant annet til Tyskland i 1889 og 1898. I 1900 reiste han til England, Frankrike, Sveits og Østerrike-Ungarn.
Arve Hjelseth
Hjelseth skapte en del debatt med artikkelen «Trening, knefall og forfall : om intelligentsiaens kroppslige disiplinering», som han skrev i tidsskriftet Samtiden i 2011.
Eugene Cernan
Eugene Andrew Cernan (født 14. mars 1934 i Chicago i Illinois, død 16. januar 2017 i Houston i Texas) var en amerikansk astronaut.
Arve Hjelseth
Han har uttalt seg om idrett, men også om andre forhold og fenomener, som sosiale medier , kjønnsroller og sakte-TV.
Eugene Cernan
Cernan var med på to ulike NASA-prosjekter – én ferd med Gemini-programmet og to ferder med Apollo-programmet – og var et av tolv mennesker som har satt fot på månen. Han var én av tre som reiste rundt månen to ganger (de to andre er Jim Lovell og John Young).
Arve Hjelseth
I 2017 tiltrådte Hjelseth som redaktør for Norsk sosiologisk tidsskrift, med ansvar for de generelle numrene. Han fratrådte i september 2021.
Bibliografi (utvalg)
.
Schak Bull
Stilvirtousen
Bull ble ansatt som assistent under arkitekt Ernst Norgrenn i 1879. Året etter døde Norgrenn og under Bulls ledelse ble arbeidet med Sandvikskirken (etter Norgrenns tegninger) fullført i 1881. Bull etablerte eget i 1880 og ble etterhvert en meget fasjonabel og produktiv arkitekt. I Bergen tegnet han tilsammen 186 bygninger. Bulls 1800-tallsarbeider omfattet en rekke ulike bygningstyper og stilarter. Han er blitt beskrevet som 'stilvirtous' og hans arkitektur spegler tiden han levde i. Den eklektiske historismen preger hans 1800-tallsarbeider.
Hunnebostrand
Hunnebostrand er et tettsted i Sotenäs kommune i Västra Götalands län i landskapet Bohuslän i Sverige. Det ligger cirka 40 kilometer nord for Uddevalla. I 2010 hadde tettstedet 1 731 innbyggere.
Schak Bull
En ny tid
Bulls arkitektur ble sterkt kritisert mot slutten 1800-tallet, da tiden var åpen for en mer nasjonalt orientert arkitektur. Den nye stilen, jugendstilen, og regionale tradisjoner ble også viktig. På dette tidspunktet hadde nye, unge arkitekter begynt å markere seg i Bergen. I fremste rekke sto Jens Zetlitz Monrad Kielland (1866-1926) som var assistent for Bull i 1894 og startet eget kontor i Bergen i 1895. Kielland fikk tidlig i karrieren prestisjetunge oppdrag som Gamlehaugen til Christian Michelsen i 1899 og den nye Tyskebryggen i 1900. Sammenlignet med Schak Bull, var Kiellands arkitektur stilmessig mer nasjonalt og regionalt forankret. Mot slutten av 1800-tallet forlot også Bull den internasjonale historismen, og hans arbeider ble både preget av jugendstil og regional arkitektur, ofte inspirert av lokale 1700-tallsforbilder i Louis seize og empire. Flere av arbeidene fra tiden 1914-1929 ble tegnet sammen med sønnen Jens Munthe Bull. På sine eldre dager tok også Bull selvkritikk for husene han tegnet i tysk stil. Han skrev i 1932 at han gledet seg over at mange av husene hans hadde forsvunnet i den store Bergensbrannen 1916. Dette utsagnet kan settes i relieff hvis en sammenligner Bulls eklektiske historisme med den kubiske Harbitzgården, Torgalmenningen 2a, tegnet av hans sønn Jens Munthe Bull i 1935.
Arkivet etter Schak Bull & Søn oppbevares på Bergen byarkiv. Tegnings- og prosjektmaterialet er ufullstendig og fragmentert. Arkivet inneholder ellers studenttegninger, litt kontraktsmateriale, personlige dokumenter og lignende. Tegninger kan finnes i enkelte andre arkiver oppbevart ved Bergen byarkiv.
Utvalgte verker
Alle verkene ligger i Bergen om ikke annet er nevnt.
Tale
Tale (fra norrønt: tala) er både handlingen å lage en språklyd og ordene som sies. Tale gjennomføres ved hjelp av ulike organer i taleapparatet. Taleorganet er tungen, leppene, stemmebåndene, de ulike delene i ganen og tennene. I et videre perspektiv er også røsten, lungene og luftvegene delaktig i produksjonen av tale.
Fonetikk er vitenskapen og læren om språklydenes fysiske og fysiologiske egenskaper.
Evolusjon
Selv om det er tilknyttet til det mer generelle problemet med språkets opprinnelse, har utviklingen av særegne menneskelige taleevner blitt et distinkt og på mange måter eget område for vitenskapelig forskning. Emnet er en adskilt gren da språk ikke nødvendigvis snakkes: det kan like gjerne være skrevet eller være tegnspråk. Tale er i denne forstand valgfritt, selv om det er standardmodaliteten for språk.
Aper, ikke-menneskelige aper og mennesker, som mange andre dyr, har utviklet spesialiserte mekanismer for å produsere lyd for sosial kommunikasjon. På den annen side er det ingen aper eller aper som bruker tungen til slike formål. Menneskeartens enestående bruk av tungen, leppene og andre bevegelige deler ser ut til å plassere tale i en helt egen kategori, noe som gjør dens evolusjonære framvekst til en spennende teoretisk utfordring i mange forskeres øyne.
Å bestemme tidslinjen for menneskelig taleutvikling blir i tillegg utfordrende på grunn av mangelen på data i fossilregisteret. Den menneskelige stemmekanalen fossiliserer ikke, og indirekte bevis på endringer i stemmekanalen i hominide fossiler har vist seg å være usikre.
Tale (språk)
Tale er som alle språk, inklusivt tegnspråk, en lingvistisk handling i en form for språk som kan kommunisere informasjon fra en avsender til en tilhører. Fonetikken er vitenskapen om den menneskelige tale.
All form for tale, alle «talesignaler», har visse egenskaper som formidler den språklige budskapet, med andre ord det som sies. Det forutsetter at taleren benytter seg av et språklig system hvor man etter behov skiller mellom ulike språk, dialekter, sosiolekter og ideolekter. Om kommunikasjon skal lykkes forutsetter det dessuten en tilhører som kjenner det språklige system som taleren benytter seg av. Gjennom å bruke en fonetisk skrift kan man nedtegne det språklige budskapet tilnærmet nøyaktig.
Utover tale finnes det også andre former for informasjon som tilhøreren kan oppfatte, men som ikke kommer med i en fonetisk transkripsjon. Det kan være det som framgår av talerens røst og hans måte å tale på. Man kan her skille mellom organisk betingende faktorer som er gitt av talerens anatomi og som avslører til en viss grad hans alder og kjønn, og ekspressivt betingede faktorer som i talerens attityde og emosjonelle tilstand og som påvirker styrken i røsten, røstnivået, livligheten, tydeligheten og hastigheten i talen.
Liberal Vannin Party
Liberal Vannin Party (LVP) er et liberalt parti på Man som ble grunnlagt av Peter Karran, medlem av House of Keys for Onchan. Partiet fremmet flere kandidater for parlamentsvalg i 2006 og agiterte for en politisk plattform for større ansvar og åpenhet i regjeringen.
Tale
Tale (språk)
Tale er forbeholdt mennesker, skjønt noen få dyr er i stand til å imitere menneskelig tale. Det mest kjente eksempelet er papegøyer, skjønt noen hunder og delfiner har også i liten grad vist små eksempler på å kunne gjengi bestemte lyder fra menneskelig tale.
Liberal Vannin Party
Partiet tok to seter i House of Keys i 2006, med Peter Karran (for Onchan) og Bill Malarky (for Douglas South) som kom tilbake som medlem av House of Keys.
Tale
Tale (offentlig, muntlig ytring)
Begrepet «tale» kan også bety en lang eller kort muntlig, ofte høytidelig ytring framført for et publikum. Det er gjerne en poengtert, oftest skrevet framstilling som formidles ved visse anledninger, ved fester, tilstelninger og i andre spesielle situasjoner, for å hylle, minnes eller markere noen eller noe. Det kan også være for å oppfordre til en spesiell innsats eller handling. Talene kan for eksempel være radiotaler, nyttårstaler, politiske taler, åpnings- og velkomsttaler, fest- og skåltaler, takketaler, bryllups- eller gravtaler. Ved større fester er det vanlig i Norge å holde «Takk for maten-tale», men også «Herrenes tale» og «Damenes tale».
Liberal Vannin Party
En del av politikken for 2006
Liberal Vannin Party er for «bærekraftig utvikling» for å beskytte miljøet og støtter å oppmuntre til en kultur for gjenvinning og miljøbevissthet. Partiet ønsker å utvikle en «grønn politikk», blant annet vindkraft og andre alternative energikilder for Man.
Klassisk
Etymologi
Begrepene klassisk og klassikere er avledet fra det latinske adjektivet classicus, som betyr «tilhøre den høyeste klasse av borgere». Ordet ble opprinnelig brukt for å beskrive medlemmene av patrisierne, den høyeste klassen i det gamle Roma. Ved 100-tallet e.Kr. ble ordet brukt i litteraturkritikk for å beskrive forfattere av høyeste kvalitet. For eksempel setter Aulus Gellius, i hans Noctes Atticæ («Attiske netter»), forfattere som er enten classicus eller proletarius i kontrast. Proletarius er de som tilhører den laveste samfunnklassen. På 600-tallet e.Kr. hadde ordet fått en annen betydning, og refererte til elever ved en skole. Dermed er de to moderne betydningene av ordet, som refererer både til litteratur som anses å være av høyeste kvalitet, og til standardtekstene som brukes som en del av en læreplan, begge stammer fra romersk bruk.
Andrea della Robbia
Andrea della Robbia (født 1435 i Firenze, død 1525 i Firenze) var en italiensk billedhugger og keramiker i renessansen.
Andrea della Robbias fremste verk er terrakottamedaljongene (tondo) med spedbarn som pryder fasaden til Brunelleschis Ospedale degli Innocenti («Hittebarnsherberge») i Firenze.
Thomas Francis O’Rahilly
Thomas Francis O'Rahilly, irsk navn Tomás Proinsias Ó Rathaille (født 11. november 1882, død 16. november 1953), var en innflytelsesrik forsker på keltiske språk, spesielt innenfor feltet historisk lingvistikk og irske dialekter. Han var et medlem av Royal Irish Academy.
Liv og virke
O'Rahilly ble født i Listowel i grevskapet Kerry på Irland og fikk sin utdannelse ved Royal University of Ireland. Han ble professor i irsk ved Trinity College, Dublin (1919–1929), og i keltiske språk ved University College Cork (1929–1935) og ved University College Dublin (1935–1941). Han var direktør for Skolen for keltiske studier ved Dublin Institute for Advanced Studies fra 1942 til 1947.
Fana Folkehøgskule
Fana folkehøgskule er en frilynt folkehøgskole på Milde i Bergen kommune. Milde ligger igjen i Ytrebygda bydel, som tidligere var del av Fana kommune, derav navnet på skolen. Skolen tar årlig imot vel 100 elever og eies av Nord- og Midthordland Høgskulelag (NMH). Skolen ble etablert i 1915 og er bygd opp rundt Store Milde hovedgård fra 1700-tallet.
Thomas Francis O’Rahilly
Liv og virke
O'Rahilly var kjent for hans til tider kontroversielle teorier på irsk historie. I hans bok Early Irish history and mythology (Tidlig irsk historie og mytologi, første gang utgitt 1946,) utviklet han en modell for irsk forhistorie basert på kritisk lesning av tidlig irske litterære kilder hvor han beskrev fire prinsipielle innvandringsbølger (se Tidlig irsk historie). I en forelesning, The Two Patricks som ble utgitt i 1942, foreslo han det hadde eksistert hele to utgaver av Irlands store skytshelgen, Sankt Patrick av Irland. Forslaget vekket nasjonal indignasjon da man fikk en følelse av at om det ble konsesjon for teorien om to Patricker ville det utilbørlig lede til en teori det ikke eksisterte noen Patrick.
Fana Folkehøgskule
Skolens tidlige historie
Da skolen på Milde åpnet dørene for det første kullet i oktober 1915 fikk endelig nordre og midtre del av Hordaland sin egen folkehøgskole. Hardanger hadde fått Lofthus folkehøgskole i 1912 og Sunnhordaland fikk folkehøgskole på Halsnøy kloster i 1914. Den eldste skolen i distriktet var Lars Eskeland sin Voss folkehøgskule som hadde vært i kontinuerlig drift siden 1895. Alle disse skolene var en del av den grundtvigianske skoletradisjonen som startet med Sagatun på Hamar i 1864.
Thomas Francis O’Rahilly
Liv og virke
Hans syn på språkkontakter og bilingvalisme (egenskapen å snakke to språk flytende) var tilsvarende kontroversielle. I boken Irish dialects past and present (Irske dialekter før og i dag, 1932) skrev han følgende om språket mansk (på øya Man i Irskesjøen):
Fana Folkehøgskule
Skolens tidlige historie
Skolens første styrer var Martin Birkeland. Han var målmann, og i de første årene var målsaken viktig på skolen. Dette var helt i tråd med Grundtvigs tanker om viktigheten av folkemålet. Han så på folkemålet som det redskapet ungdom trengte for å tilegne seg kunnskap som kunne bli deres egen, om sitt eget opphav og muligheten for å åpne seg for verden.
Thomas Francis O’Rahilly
Liv og virke
Andre utgivelser omfattet en rekke antologier av irsk poesi utgitt i årene mellom 1916 og 1927. Han grunnla og var redaktør for Gadelica, et tidsskrift for moderne irske studier, og redigerte også tidsskriftet Celtica (1946–1950), også et organ for keltiske studier.
Fana Folkehøgskule
Skolens tidlige historie
En annen viktig ting for Fana folkehøgskole i de første årene var de frilynte ungdomslagene. Fram til 1940 hadde mange av elevene bakgrunn fra frilynte ungdomslag og kom fra bondemiljøet.
Thomas Francis O’Rahilly
Liv og virke
Hans søster Cecile O'Rahilly var også en keltisk forsker og utga blant annet utgivelser av Táin Bó Cúailnge, en sentral middelalderfortelling innenfor Ulstersagnsyklusen.
Fana Folkehøgskule
Skolebygningene
Skolen er bygd opp rundt Store Milde hovedgård fra 1700-tallet. Hovedbygningen ble bygd i 1723 av Henrich Henrichsen Weinwich.
Thomas Francis O’Rahilly
Liv og virke
O'Rahilly døde i Dublin i 1953, 70 år gammel.
Fana Folkehøgskule
Skolebygningene
Internatene på skolen (Vestfløyen) ble tegnet av arkitekt Ole Landmark i 1915 og oppført i 1917. De ble senere utvidet i 1923 og et nytt internatbygg (Østfløyen) kom til i 1939.
Undervisningsbygget og det tredje internatet (Nordfløyen) ble tegnet av arkitektene Jon og Claus Lindstrøm og åpnet i 1967.
Linjer på Fana folkehøgskule skoleåret 2019-2020
I tillegg til linjefagene er det en lang rekke valgfag. 3 ganger per år får man anledning til å velge nye tema- og valgfag.
Alle linjene drar på minst en studietur til utlandet.
Den norske forfatteren Jostein Gaarder arbeidet på denne skolen som lærer i flere år.
Stortingets utenriks- og forsvarskomité
Stortingets utenriks- og forsvarskomité er en fagkomité i Stortinget, etablert i oktober 2009 som en sammenslåing av Utenrikskomiteen og Forsvarskomiteen. Komiteens arbeidsområder er saker om utenrikske forhold, militært forsvar, utviklingshjelp, saker som angår norske interesser på Svalbard eller i andre polarområder og saker som gjelder avtaler mellom den norske stat og andre stater eller internasjonale organisasjoner.
Medlemmer
Utenriks- og forsvarskomiteen ledes av tidligere utenriksminister og forsvarsminister Ine Eriksen Søreide. Komiteen har 16 medlemmer i perioden 2021–2025:
Tidligere ledere
Før 2009, se forsvarskomiteen og utenrikskomiteen.
Diary of a Madman
Diary of a Madman er et heavy metal-musikkalbum og Ozzy Osbournes andre studioalbum som soloartist.
Albumet ble utgitt 7. november 1981, og igjen 22. august 1995. En endret versjon kom i 2002. Dette er det siste albumet med Randy Rhoads før han døde i 1982.
Bassist Rudy Sarzo og trommeslager Tommy Aldridge er kreditert for å ha vært med på albumet, med det var bassist Bob Daisley og trommeslager Lee Kerslake som spilte bassgitar og slagverk på den originale utgivelsen. Ifølge Daisley var heller ikke Don Airey med på albumet som oppgitt, da han ikke var tilgjengelig, så Johnny Cook spilte keyboard på albumet istedenfor. Daisley og Kerslake saksøkte Ozzy Osbourne i 1986 for å bli kreditert på albumet. De vant søksmålet, men Osbourne svarte med å la bassgitar og tromme-sporene på utgivelsen i 2002 bli innspilt av Robert Trujillo og Mike Bordin istedenfor, noe fansen ikke likte spesielt godt. Nyinnspillingen hadde ingen opplysninger om at sporene var endret, men fikk etter hvert på klistremerker som det sto «featuring re-recorded drums and bass parts» (inneholder nyinnspilte tromme og bass-deler).
Last Train to Clarksville
«Last Train to Clarksville» er en amerikansk sang skrevet av Tommy Boyce og Bobby Hart. Den fantes på A-siden til The Monkees' debutsingle, ble innspilt 25. juli 1966 i RCA Victor Studio B, Hollywood, utgitt på singlen Colpix #1001 16. august 1966 og senere tatt med på gruppas debut-album. Sangen toppet Billboard Hot 100-listen 5. november 1966.
Smögen
Smögen er et tettsted og en øy i Sotenäs kommune i Västra Götalands län i landskapet Bohuslän i Sverige. I 2010 hadde tettstedet 1 329 innbyggere.
Last Train to Clarksville
Den har blitt sammenliknet med The Beatles' «Paperback Writer», både i stilen med «skramlende» gitar og akkordstrukturen, og likner på gitarriffet i «Blue's Theme» med Davie Allan and the Arrows fra motorsykkelfilmen The Wild Angels med Peter Fonda.
Smögen
Øya Smögen har en utstrekning på ca. 1 km² og består av Smögenön i sør og Hasselön i nord. Sundet mellom disse to øyene har blitt fylt igjen, slik at Smögen er en sammenhengende øy. Smögen har forbindelse til Kungshamn over den 500 meter lange Smögenbron, bygget i betong i 1970.
Last Train to Clarksville
I 1967 ble sangen spilt inn av bluegrassgruppen Flatt & Scruggs
Åpnings- og det tilbakevendende riffet på sangen «Find Your Way Back», skrevet av Craig Chaquico, og fremført av Jefferson Airplane på albumet Modern Times (1980) er nesten identisk med det på «Last Train to Clarksville», men meget ulik i tempo og meter.
Handling
Opphavspersonene hevdet at sangen var deres protest mot Vietnamkrigen. Intrigen inneholder en telefonsamtale med en militær til hans hustru/kjæreste og anmoder henne om å ta det siste toget til Clarksville, slik at de kan ha en siste natt sammen før han må reise med morgentoget. Han vet ikke når han vil vende tilbake, så dette kan være et langvarig eller farlig oppdrag.
Byen
Selv om Clarksville i sangtittelen synes å referere til Clarksville, Tennessee, og implisitt til det nærliggende Fort Campbell, Kentucky (hjemstedet til 101st Airborne Division), påstår Bobby Hart at det var en tilfeldighet.
«Det er en liten by i nord-Arizona som jeg pleide å reise gjennom om somrene på vei til Oak Creek Canyon kalt Clarksdale», sier Hart. «Vi kastet ut noen navn og da vi kom til Clarksdale syntes vi det lød temmelig godt. Vi syntes kanskje Clarksville var litt bedre. Vi visste ikke på den tiden at det er en flybase nær byen Clarksville i Tennessee, som fint ville gjøre nytte».
Neumayer III
Neumayer III (tysk: Neumayer-Station III) er en tysk forskningsstasjon i Antarktis, beliggende i Atkabukta på Ekströmisen i den østlige delen av Dronning Maud Land. Stasjonen åpnet 20. februar 2009 og erstattet Neumayer II som ble etablert i 1992 og lå noen kilometer lenger nord. Neumayer III flytter seg nordover med isbremmen med en hastighet på omtrent 200 meter pr år og har en forventet levetid på 25–30 år. Stasjonen opereres av Alfred-Wegener-Institut og er oppkalt etter den tyske geofysikeren Georg von Neumayer. Stasjonen vil være bemannet hele året.
Stasjonen er bygget som en plattform (24x68 meter) seks meter over isoverflaten som står på 16 hydrauliske støtteben. Det forventes at stasjonen må heves med 80–100 cm pr år for ikke å synke i akkumulert snø. En garasje og teknisk utstyr befinner seg i en snøhule under overflaten foran stasjonen. Plattformen er satt sammen av containere og omfatter 12 laboratorier på tilsammen 210 m², dobbelt så stort som Neumayer II. 15 soverom gir plass til 40 personer.
Elmo Zumwalt jr.
Elmo Russell Zumwalt jr. (født 29. november 1920 i San Francisco, California, død 2. januar 2000 i Durham i Nord-Carolina) var en amerikansk marineoffiser og den yngste mannen som tjente som Chief of Naval Operations. Som admiral og senere som den nittende Chief of Naval Operations spilte Zumwalt en stor rolle i amerikansk militær historie, spesielt under Vietnamkrigen.
Han var en høyt dekorert krigsveteran og Zumwalt reformerte US Navy sin personalpolitikk i et forsøk på å forbedre et engasjert liv og lette på de rasemessige spenningene i den amerikanske marinen. Etter at han pensjonerte seg etter 32 år lang karriere i marinen lanserte han et mislykket kampanje for det amerikanske Senatet.
Zumwalt var gift med Mouza Coutelais-du-Roche som var etterkommer fra en fransk-russisk familie som bodde i Shanghai. Hun ble med ham tilbake til USA da han returnerte dit etter den andre verdenskrig.
Etter at han ble tildelt graden kontreadmiral overtok Zumwalt i september 1968 som Commander Naval Forces i Vietnam. I tillegg ble han sjef for Naval Advisory Group og US Military Assistance Command som også ligger i Vietnam.